দাম কমল এলপিজি সিলিন্ডারের, কলকাতায় কত?

নয়া দিল্লি: বাজেটের (Budget 2025) আগেই স্বস্তি আমজনতার। দাম কমল এলপিজি সিলিন্ডারের (LPG Cylinder) । দেশের তেল বিপণন সংস্থা ১৯ কেজি বাণিজ্যিক সিলিন্ডারের দাম কমাল ৭ টাকা। রাজধানীতে সিলিন্ডারের দাম ১৮০৪ থেকে কমে দাঁড়াল ১৭৯৭। এর আগে ১ জানুয়ারি দাম কমেছিল এলপিজির।

কলকাতায় দাম কত?

কলকাতায় ১৯ কেজি সিলিন্ডারের দাম (Kolkata Cylinder Price Cut) কমে হয়েছে ১৯০৭ টাকা। ইতিপূর্বে দাম ছিল ১৯১১ টাকা। এই মুহূর্তে মুম্বইয়ে দাম ১৭৪৯.৫০ টাকা। আগে ছিল ১৭৫৬ টাকা। চেন্নাইয়ে দাম ১৯৬৬ টাকা থেকে বেড়ে হয়েছে ১৯৫৯.৫০ টাকা।

আরও পড়ুন: বাজেটে মধ্যবিত্তদের গুরুত্ব দেওয়া হবে: নির্মলা, দেখুন লাইভ আপডেট

উল্লেখ্য, তৃতীয়বারের জন্য মোদি সরকার ক্ষমতায় আসার পর আজ প্রথম পূর্ণাঙ্গ বাজেট। মধ্যবিত্তের জন্য কী বরাদ্দ করবেন কেন্দ্রীয় অর্থমন্ত্রী নির্মলা সীতারামন। বাজেট ২০২৫-২৬ র দিকে তাকিয়ে দেশের আমজনতা।